10,456,410 members (60,992 online) CodeProject::Workspaces
Hope this helps Last Visit: 31-Dec-99 18:00 Last Update: 11-Mar-14 21:58Refresh1 Heuning :: laksman
Tweeduisend jaar gelede word die doodstraf opgelê en voltrek op Jesus Christus. Kruisiging was ‘n wrede dood en die mens se liggaam is deur oneindige pyniging in die proses. Die soldate was die laksmanne wat die spykers deur Sy gewrigte en voete moes kap. Ek wonder nogal hoe dit vir hulle was.
Wil jy graag hê die doodstraf moet terugkom? Jy weet mos, iemand word wreedaardig vermoor, ‘n jong dogter word sinneloos verkrag en vermoor, ‘n bejaarde egpaar word vermoor vir ‘n paar selfone en ‘n bietjie kontant. Dit kon immers jou ouers gewees het, of jou kind. Ek dink ‘n onderwerp soos hierdie wek onmiddellik ongelooflike negatiewe emosies by ons almal op omdat ons in ‘n land bly waar wetteloosheid seëvier en waar die regstelsel ons net nie meer effektief beskerm nie. Voorts glo ek dat die toestand in ons land tans uitroep na ‘n effektiewe strafstelsel om dinge net weer onder beheer te bring, maar die meeste van ons glo dat die regering dit gestop het omdat ons voel hulle sou self daaronder moes deurloop. Die punt is, dit gaan sleg met ons strafstelsel en iets moet daadwerklik gedoen word, en vinnig ook.
“Wie aan sy pa of ma slaan, moet doodgemaak word. “Wie 'n ander ontvoer om hom te verkoop of om hom in sy besit te hou, moet doodgemaak word. “Wie sy pa of ma vloek, moet doodgemaak word”..
“Julle het gehoor dat daar gesê is: ‘'n Oog vir 'n oog en 'n tand vir 'n tand.’ Maar Ek sê vir julle: Julle moet julle nie teen 'n kwaadwillige mens verset nie. As iemand jou op die regterwang slaan, draai ook die ander wang na hom toe. As iemand jou hof toe wil vat om jou onderklere te eis, gee hom ook jou boklere. As iemand jou dwing om sy goed een kilometer ver te dra, dra dit vir hom twee kilometer. Gee aan hom wat iets van jou vra, en moet hom wat van jou wil leen, nie afwys nie.” “Julle het gehoor dat daar gesê is: ‘Jou naaste moet jy liefhê en jou vyand moet jy haat.’ Maar Ek sê vir julle: Julle moet julle vyande liefhê , en julle moet bid vir dié wat vir julle vervolg sodat julle kinders kan wees van julle Vader in die hemel. Hy laat immers sy son opkom oor slegtes en goeies, en Hy laat reën oor dié wat reg doen en oor dié wat verkeerd doen. As julle net dié liefhet wat vir julle liefhet, watter loon kan julle dan nog verwag? Maak die tollenaars nie ook maar net so nie? En as julle net julle broers groet, wat doen julle meer as ander? Maak die heidene nie ook maar net so nie? “Wees julle dan volmaak soos julle hemelse Vader volmaak is.”
Die skrifgeleerdes en die Fariseërs bring toe 'n vrou wat op owerspel betrap is, en laat haar in die middel van die kring mense staan. Hulle het vir Hom gesê: “Meneer, hierdie vrou is op heter daad betrap waar sy owerspel gepleeg het. Moses het ons in die wet beveel om sulke vrouens te stenig, maar u, wat sê u?” Dit het hulle gevra om Hom uit te lok, sodat hulle iets kon kry waaroor hulle Hom kon aankla. Maar Jesus het gebuk en met sy vinger op die grond geskrywe. Toe hulle aanhou om Hom te vra, het Hy regop gekom en vir hulle gesê: “Laat die een van julle wat 'n skoon gewete het, eerste 'n klip op haar gooi.”